[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.7.2009

COM(2009) 352 τελικό

2009/0093 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σύμφωνα με το άρθρο XXIV παράγραφος 6 της ΓΣΔΕ 1994, για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

ΑΙΤΙΟΛΟΓΙΚΗ ΕΚΘΕΣΗ

1. Γίνεται αναφορά στην απόφαση XXXX του Συμβουλίου σχετικά με τη σύναψη συμφωνίας με τη Βραζιλία μετά τις διαπραγματεύσεις που διεξήχθησαν στο πλαίσιο του άρθρου XXIV παράγραφος 6 και του άρθρου XXVIII της ΓΣΔΕ του 1994.

2. Η παρούσα πρόταση κανονισμού του Συμβουλίου θέτει σε εφαρμογή τη συμφωνία που έχει συνάψει η Κοινότητα.

2009/0093 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σύμφωνα με το άρθρο XXIV παράγραφος 6 της ΓΣΔΕ 1994, για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής[1],

Εκτιμώντας τα ακόλουθα:

(1) Ο κανονισμός (ΕΟΚ) αριθ. 2658/87[2] του Συμβουλίου θέσπισε ονοματολογία των εμπορευμάτων, στο εξής καλούμενη «συνδυασμένη ονοματολογία», και καθόρισε τους συμβατικούς δασμούς του κοινού δασμολογίου.

(2) Με την απόφασή του 2009/XXX/ΕΚ της [ημέρα μήνας] 2009 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας, το Συμβούλιο ενέκρινε, εξ ονόματος της Κοινότητας, την προαναφερόμενη συμφωνία με σκοπό την περάτωση των διαπραγματεύσεων που άρχισαν δυνάμει του άρθρου XXIV παράγραφος 6 της ΓΣΔΕ 1994.

(3) Σύμφωνα με το άρθρο 153 παράγραφος 3 του κανονισμού (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα[3], τα εργοστάσια ραφιναρίσματος αποκλειστικής παραγωγής στην Κοινότητα δικαιούνται προνομιακές άδειες εισαγωγής ζάχαρης για εξευγενισμό (ραφινάρισμα) κατά τη διάρκεια των πρώτων 3 μηνών της περιόδου εμπορίας 2009/2010, δηλαδή από την 1η Οκτωβρίου μέχρι τις 31 Δεκεμβρίου 2009. Εφόσον ο παρών κανονισμός αρχίσει να εφαρμόζεται από ημερομηνία μεταγενέστερη της 1ης Οκτωβρίου 2009 και για να τηρηθεί η προτεραιότητα των εργοστασίων ραφιναρίσματος αποκλειστικής παραγωγής κατά την περίοδο εμπορίας 2009/2010, η έναρξη του τρίμηνου διαστήματος πρέπει να αναβληθεί για την πρώτη ημέρα εφαρμογής του παρόντος κανονισμού.

(4) Επομένως, ο κανονισμός (ΕΟΚ) αριθ. 2658/87 πρέπει να τροποποιηθεί και να συμπληρωθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ) αριθ. 2658/87, στο παράρτημα 7, με τίτλο «Ποσοστώσεις του ΠΟΕ που πρόκειται να ανοιχθούν από τις αρμόδιες κοινοτικές αρχές», του τμήματος ΙΙΙ του μέρους 3 του παραρτήματος Ι, οι ποσοστώσεις με τους αύξοντες αριθμούς 10, 14, 28, 31, 101 και 103 αντικαθίστανται με τις ποσοστώσεις που φέρουν τους ίδιους αύξοντες αριθμούς όπως εμφαίνονται στο παράρτημα του παρόντος κανονισμού.

Άρθρο 2

Κατά παρέκκλιση από το άρθρο 153 παράγραφος 3 του κανονισμού (ΕΚ) αριθ. 1234/2007 του Συμβουλίου, για τις ποσοστώσεις με τους αύξοντες αριθμούς 101 και 103 όπως εμφαίνονται στο παράρτημα του παρόντος κανονισμού, το τρίμηνο διάστημα για την περίοδο εμπορίας 2009/2010 θα αρχίσει από την 1η Οκτωβρίου 2009 ή από την πρώτη ημέρα της εφαρμογής του παρόντος κανονισμού εφόσον η ημερομηνία αυτή είναι μεταγενέστερη.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .

Η Επιτροπή θα δημοσιεύσει μια ανακοίνωση στη σειρά C της Επίσημης Εφημερίδας της Ευρωπαϊκής Ένωσης στην οποία θα προσδιορίζεται η ημερομηνία της υπογεγραμμένης από τη Βραζιλία επιστολής που αναφέρεται στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σύμφωνα με το άρθρο XXIV παράγραφος 6 της ΓΣΔΕ του 1994. Ο παρών κανονισμός θα αρχίσει να εφαρμόζεται δύο μήνες μετά την ημερομηνία της εν λόγω επιστολής.

Εντούτοις, εάν οι λεπτομερείς κανόνες που θεσπίζονται από την Επιτροπή για την εφαρμογή των δασμολογικών ποσοστώσεων που αναφέρονται στο άρθρο 1 του παρόντος κανονισμού δημοσιευθούν στην Επίσημη Εφημερίδα πριν από την ημερομηνία έναρξης της εφαρμογής που αναφέρεται στο δεύτερο εδάφιο του παρόντος άρθρου, ο παρών κανονισμός θα αρχίσει να εφαρμόζεται από την επομένη της δημοσίευσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[…]

ΠΑΡΑΡΤΗΜΑ

Παρά τους κανόνες για την ερμηνεία της συνδυασμένης ονοματολογίας, το κείμενο της περιγραφής των προϊόντων θεωρείται ότι έχει μόνον ενδεικτική αξία, δεδομένου ότι οι παραχωρήσεις καθορίζονται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ ως έχουν κατά τη χρονική στιγμή της έκδοσης του παρόντος κανονισμού. Όπου αναφέρονται κωδικοί ex της ΣΟ, οι παραχωρήσεις καθορίζονται με εφαρμογή του κωδικού ΣΟ και της αντίστοιχης περιγραφής, από κοινού.

Στον κανονισμό (ΕΟΚ) αριθ. 2658/87, στο παράρτημα 7, με τίτλο «Δασμολογικές ποσοστώσεις ΠΟΕ που πρόκειται να ανοιχθούν από τις αρμόδιες κοινοτικές αρχές», του τμήματος ΙΙΙ του μέρους 3 του παραρτήματος Ι, οι ποσοστώσεις με τους αύξοντες αριθμούς 10, 14, 28, 31, 101 και 103 αντικαθίστανται ως εξής:

Αύξων αριθμός | Κωδικός ΣΟ | Περιγραφή | Ποσότητα ποσόστωσης | Δασμολογικός συντελεστής (%) | Άλλοι όροι και προϋποθέσεις |

1 | 2 | 3 | 4 | 5 | 6 |

10 | 0201 3000, 0202 3090, 0206 1095, 0206 2991 | Υψηλής ποιότητας κρέας βοοειδών χωρίς κόκαλα, νωπό, διατηρημένο με απλή ψύξη ή κατεψυγμένο, το οποίο ανταποκρίνεται στον ακόλουθο ορισμό: «Επιλεγμένα τεμάχια βοείου κρέατος που προέρχονται από νεαρά βοοειδή ή δαμάλες που τρέφονται αποκλειστικά σε βοσκοτόπους από τον απογαλακτισμό τους. Τα σφάγια ταξινομούνται ως «B» με κατάσταση πάχυνσης «2» ή «3» σύμφωνα με την επίσημη ταξινόμηση σφαγίων βοοειδών που εκπονήθηκε στη Βραζιλία από το Υπουργείο Γεωργίας, Κτηνοτροφίας και Τροφίμων (Ministério da Agricultura, Pecuaria e Abastecimento)» | 10.000 t | 20 | Προμηθεύτρια χώρα: Βραζιλία |

14 | 0202 2030 0202 3010 0202 3050 0202 3090 0206 2991 | Μπροστινά τέταρτα βοοειδών μη χωρισμένα ή χωρισμένα, κατεψυγμένα Μπροστινά τέταρτα, ολόκληρα ή τεμαχισμένα σε πέντε το πολύ τεμάχια, το καθένα των οποίων (μπροστινό τέταρτο) παρουσιάζεται σε ενιαία κατεψυγμένη μονάδα. Τέταρτα που ονομάζονται "αλληλοσυμπληρούμενα", που παρουσιάζονται σε δύο κατεψυγμένες μονάδες οι οποίες περιλαμβάνουν, η μία το μπροστινό τέταρτο, ολόκληρο ή τεμαχισμένο σε πέντε το πολύ τεμάχια, και η άλλη το πισινό τέταρτο, εκτός από το φιλέτο, σε ενιαίο τεμάχιο. Τεμάχια μπροστινών τετάρτων και στηθών, που ονομάζονται «αυστραλιανά» Άλλα Στύλοι διαφράγματος και διάφραγμα κατεψυγμένα | 63.703 t (βάρος με κόκαλα) | 20 (*) 20 + 994,5 ευρώ / 1000 kg καθαρού βάρους (**) 20 (*) 20 + 1.554,3 ευρώ / 1000 kg καθαρού βάρους 20 (*) 20 + 1554,3 ευρώ / 1000 kg καθαρού βάρους 20 (*) 20 + 2 138,4 ευρώ / 1000 kg καθαρού βάρους (**) 20 (*) 20 + 2 138,4 ευρώ / 1000 kg καθαρού βάρους (**) | Το εισαγόμενο κρέας θα χρησιμοποιηθεί για μεταποίηση (*) Όταν τα κρέατα προορίζονται για την παρασκευή διατηρημένων τροφών που δεν περιλαμβάνουν χαρακτηριστικά συστατικά άλλα από το βόειο κρέας και τη ζελατίνη. (* *) Όταν τα κρέατα προορίζονται για την παρασκευή προϊόντων άλλων από τις διατηρημένες τροφές που αναφέρονται ανωτέρω. Η ποσότητα μπορεί σύμφωνα με τις κοινοτικές διατάξεις να μετατραπεί σε ισοδύναμη ποσότητα κρέατος υψηλής ποιότητας |

28 | 0207 1410 0207 1450 0207 1470 | Τεμάχια από πετεινούς και κότες, κατεψυγμένα: Χωρίς κόκαλα Στήθη και τεμάχια αυτών Άλλα | 18.000 t | 0 | Κατανέμεται στις προμηθεύτριες χώρες ως εξής: - Βραζιλία 9.600 t - Ταϊλάνδη 5.100 t - Άλλες 3.300 t |

31 | 0207 2710 0207 2720 0207 2780 | Τεμάχια από γάλους και γαλοπούλες, κατεψυγμένα Χωρίς κόκαλα Μισά ή τέταρτα Άλλα | 7.485 t | 0 | Κατανέμεται στις προμηθεύτριες χώρες ως εξής: - Βραζιλία 4.300 t - Άλλες 3.185 t |

103 | 1701 1110 | Ζάχαρη από ζαχαροκάλαμο ακατέργαστη, που προορίζεται για εξευγενισμό (ραφινάρισμα) | 310.124 t | 9,8 ευρώ / 100 kg καθαρού βάρους (*) | (*) Ο συντελεστής αυτός εφαρμόζεται για την ακατέργαστη ζάχαρη με απόδοση 92%. Χορηγείται στη Βραζιλία |

101 | 1701 1110 | Ζάχαρη από ζαχαροκάλαμο ακατέργαστη, που προορίζεται για εξευγενισμό (ραφινάρισμα) | 336.876 t | 9,8 ευρώ / 100 kg καθαρού βάρους (*) | (*) Ο συντελεστής αυτός εφαρμόζεται για την ακατέργαστη ζάχαρη με απόδοση 92%. Βλ. επίσης συμπληρωματική σημείωση 2 στο κεφάλαιο 17 |

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΤΙΤΛΟΣ ΤΗΣ ΠΡΟΤΑΣΗΣ:

Πρόταση κανονισμού του Συμβουλίου σχετικά με την εφαρμογή της συμφωνίας μεταξύ της Ευρωπαϊκής Κοινότητας και της Βραζιλίας όσον αφορά τις αντισταθμιστικές προσαρμογές που προβλέπει το άρθρο XXIV παράγραφος 6 της ΓΣΔΕ του 1994.

2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Κεφάλαιο 10 – Γεωργικοί δασμοί

Ποσό εγγεγραμμένο στον προϋπολογισμό για το οικείο έτος: 1.403,5 εκατ. ευρώ

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

( Η πρόταση δεν έχει δημοσιονομικές επιπτώσεις.

( Η πρόταση δεν έχει δημοσιονομικές επιπτώσεις στις δαπάνες, αλλά έχει τις ακόλουθες δημοσιονομικές επιπτώσεις στα έσοδα:

(εκατ. ευρώ με ένα δεκαδικό ψηφίο)

Γραμμή προϋπολογισμού | Έσοδα[4] | Περίοδος 12 μηνών που αρχίζει στις ηη/μμ/εεεε | Έτος 2009 |

Άρθρο 100… | Επίπτωση στους ιδίους πόρους | […] | - 42,5 |

Άρθρο … | Επίπτωση στους ιδίους πόρους | […] | […] |

Κατάσταση μετά τη δράση |

Έτος 2010 | [ n+2 ] | [ n+3 ] | [ n+4 ] | [ n+5 ] |

Άρθρο 100 | -127,4 |

Άρθρο … |

4. ΜΕΤΡΑ ΚΑΤΑ ΤΗΣ ΑΠΑΤΗΣ

5. ΑΛΛΕΣ ΠΑΡΑΤΗΡΗΣΕΙΣ

[1] ΕΕ C […] της […], σ. […].

[2] ΕΕ L 256 της 7.9.1987, σ. 1.

[3] ΕΕ L 299 της 16.11.2007, σ. 1.

[4] Όσον αφορά τους παραδοσιακούς ιδίους πόρους (γεωργικοί δασμοί, εισφορές για τη ζάχαρη, τελωνειακοί δασμοί), τα αναγραφόμενα ποσά πρέπει να είναι καθαρά, δηλ. ακαθάριστα ποσά μετά την αφαίρεση των εξόδων είσπραξης, που ανέρχονται σε ποσοστό 25%.